32001R1837
L 255/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1837/2001 НА КОМИСИЯТА
от 10 септември 2001 година
за изменение на Регламент (ЕИО) № 2237/77 за формуляра на земеделски статистически отчет
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 1256/97 (2) и по-специално член 7, параграф 3 от него,
като има предвид, че:
(1)
Регламент № 2237/77 на Комисията от 23 септември 1977 г. относно формуляра на земеделски статистически отчет, използван за определяне на доходите на земеделските стопанства (3), последно изменен с Регламент (ЕО) № 1122/2000 (4), определя вида счетоводни данни, които следва да се посочат във формуляра на отчета.
(2)
Целесъобразно е да се преразгледат и консолидират разпоредбите за счетоводните данни, така че данните да станат по-сравними и да се приведат в съответствие с развиващите се нужди на Общата селскостопанска политика.
(3)
Мерките, предвидени в настоящия регламент, са в съответствие със становището на Общностния комитет по системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент № 2237/77 се заменят с приложения I, II и III към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент се прилага от 2002 отчетна година, която започва по време на периода между 1 януари и 1 юли 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 септември 2001 година